[{"text_idx": "#000000", "text": "Free delivery when you spend \u00a350 in the UK"}, {"text_idx": "#000002", "text": "Nid pob dydd byddwch yn derbyn amlen o 10 Stryd Downing, ond dyna beth ddigwyddodd ychydig o wythnosau yn o\u0302l, pan wahoddwyd HM, gan David Cameron, i ddathlu Dydd Gw\u0302yl Dewi."}, {"text_idx": "#000004", "text": "Roedd y noson yn ddathliad o bopeth Cymreig \u2013 bwyd a diod wych, cerddoriaeth swynol a chwmni ardderchog. Darparwyd diodydd gan hen ffrindiau Wisgi Penderyn a ffrindiau newydd Bragdy Tiny Rebel, gyda detholiad gwych o fwyd a baratowyd gan Graham Tinsley a\u2019i di\u0302m yn y gegin."}, {"text_idx": "#000005", "text": "Darperir adloniant gyda nifer o ddatganiadau bywiog o\u2019r clasuron gan y co\u0302r meibion ffantastig Eschoir. Roedd y gwesteion yn gymysgedd diddorol o fusnesau mawr a bach, gan gynnwys ein ffrindiau o Aur Clogau, academyddion, gwleidyddion a rhai enwogion golygus iawn!"}, {"text_idx": "#000006", "text": "Cawsom gyfle i fachu sgwrs gyflym gyda David Cameron, a dymunodd pob hwyl i ni yn ein Ty\u0302 Halen newydd gan ein hatgoffa mai \u2018rw\u0302an mae\u2019r gwaith caled yn dechrau!\u2019 Roedd Stephen Crab hefyd yn groesawgar iawn ac rydym yn edrych ymlaen at ei dywys o gwmpas pan fydd ein teithiau yn weithredol."}, {"text_idx": "#000007", "text": "Wrth i ni adael (rwy\u2019n credu mai ni oedd yr olaf), cawsom ein ffonau symudol yn o\u0302l ag fe wasgo\u2019n ni selffi digywilydd i mewn o flaen y drws mwyaf enwog yn y byd. Noson wych \u2013 diolch yn fawr iawn am y gwahoddiad."}, {"text_idx": "#000008", "text": "I wylio fideo o\u2019r noson, gweler gwefan y BBC, ac am drawsgrifiad o araith y Prif Weinidog, ewch i wefan y llywodraeth."}]